Karen Ibasco

Si **Karen Santos Ibasco** (; namundag Desyembre 17, 1990) sarong Filipinang pisiko asin beauty pageant titleholder na nakoronahan bilang Miss Philippines Earth 2017. Siya an nagrepresentar sa Filipinas sa Miss Earth 2017 pageant asin saiyang nasikwit an titulo.

## Kaamayi nin buhay asin edukasyon
Si Karen Santos Ibasco namundag Desyembre 17, 1990, sa Manila, Filipinas. Siya kabanga Filipino, kabanga Tsino. Siya nag'adal sa Hope Christian High School sa Manila, asin siya matalasay magtaram nin Intsik.
Siya nakamit an bachelor's degree sa applied physics major sa instrumentation. Igwa man siyang master's degree sa applied physics, major sa medical physics sa University of Santo Tomas sa Filipinas, kun saen siya naggradwar na cum laude sa parehong kurso. Siya dati man nagtutukdo sa College of Science sa University of Santo Tomas asin nagtrabaho biang mediko sa St. Luke's Medical Center, Global City.

## Pageantry
### Binibining Pilipinas

Si Ibasco nagin kandidato sa Binibining Pilipinas 2016 pageant asin represwentado an siyudad nin Manila.

### Miss Philippines Earth

Si Ibasco nag'entra asin ginana an Miss Philippines Earth pageant 2017, kan Hulyo 15, 2017, sa Mall of Asia Arena sa Pasay. Durante kan hashtag, an mga kandidato pinabunot sa fishbowl nin topic na didiskutiron asin an nanbunot niya iyo an topic #fake news. Sabi niya:
Ngonyan na mga aldaw, dakul na nagpapalakop nin mga pekeng bareta alagad sAZro sa importanteng medium iyo an social media. Dapat manu'dan tang gamiton ini para sa karahayan. Makanood kita na iwarak an asin masara an tamang impormasyon bako lang para sa sadiri mo kundi para sa mga tawo sa paralibot ta kun saen igwa kitang impluwensya..

Durante kan hapot-asin-simbag na porsyon, sa ilamng nakakataas na pinalista, siya hinapot kun ano an gusto niya mahira manongod sa polisya sa kapalibotran (environmental policies) kan saiya g nasyon.. Sinimbag niya:
Gabos apektado na kan sinasabing climate change. Ako nagpapasalamat na an Filipinas pigpirmahan an Paris Treaty. An gusto kong mangyari magpataw nin carbon tax. Sa paagiong iyan, kita makakaimbertir sa renewable energy tngani nakatabang sa kinaban na ini magin marayrahay na lugar, malinig, mas berde, asin danay na maestaqran kan bilog na kahimanwa.

Bilang nanggana, siya natawan lugar na magrepresentar kan Filipinas sa Miss Earth 2017.

### Miss Earth 2017

Si Ibasco nag'entra asin ginana an Miss Earth 2017, kan Nobyembre 4, 2017, sa The Mall of Asia Arena, Manila, Filipinas. Siya naputongan kan koronang Miss Earth 2017 kan si paluwas na Miss Earth 2016 Katherine Espín nin Ecuador. Siya an ikaapat na Filipina na gum inana kan koronang Miss Earth asin ikatolo sa ining huring apat na taon.

Durante kan hashtag segment, an walong pinakabnatataas na pinalista tina'wan 30 segundo magpahayag kan saindang kaisipan sa hashtag na lambang saro nabunot sa bowl. An ki Karen na nadukot iyo an hashtag wa #biodiversity. Pahayag niya:
An Biodiversity importanteng marhay. Kita sa Filipinas, bantogan kan kadakul na biodiversity, asin ini importanteng gayo ta ini natimbang kan balanse kan ekosistema. mportanterng marhay na an mga ini masurog ta kun ini mazproteheran ta, satuya man na napoproteheran an kapalibotan na makatabang nanggad sa pagligtas kan satong mga estaran, satong planeta, satong Kinaban, na magin marayrahay na gayong eerokan. Salamat.

Durante kan pinal na hapot-asin-simbag na parte, an apat na pinkanatataas na kontestant hinapot kan si host na si James Deakin: "Siiosay o ano an pinakagrabeng enemigo kan Inang KInaban asin ta'no?" Simbag niya:
Sa pagtubod ko, an tunay na problema sa kinaban na ini bako an climate change. Kita an tunay na problema huli kan satong ignoransya asin dai pakikilabot. An dapat gibohon ta, magpoon na kitang maghira kan satong ugale, magpoon na kitang magsangle kan satong pag'iisip asin bagohon ta an satong direksyon ta burunyog kita, biklang komunidad nin sarong kinaban, an satong sadit na paghingowa magkakaigwa nin paayaw-ayaw na epekto sa paghimoyaot tang maligtas an satong mga harong, estaran, an satong planeta.

Si Ibasco personal na tina'wan pasasalamat asin onra kan dating presidente nin Filipinas asin Alkalde nin Manila na si Joseph Estrada kan siya nagbisita igdi sa City Hall nin Manila. Siya pig'onra man ni dating Manila City Mayor asin Buhay Party-List, na si Lito Atienza sa pagtao  niya nin honra asin prestihiyo sa City of Manila sa panggana niya kan titulong Miss Earth 2017..

## Toltolan

## Mga panluwas na takod